Release Me (sang fra 1946)

**«Release Me»** er en amerikansk populærmusikksang, skrevet av Eddie Miller, Robert Yount og James Pebworth.

Miller skrev sangen i 1946, men kunne ikke få noen til spille den inn på plate, så han spilte den inn selv. Platen ble utgitt i 1950. Noen år etter gjorde Jimmy Heap en coverversjon av den, og – med enda større suksess – Ray Price og Kitty Wells. En storselger ble spilt inn av Little Esther Phillips. Den ble utgitt på singlen Lenox NX-555 i 1962. Produsent var Bob Gant. Phillips' versjon lå på førsteplassen på Billboard Hot R&B Sides-listen og på åttendeplassen på Billboard Hot 100-listen.

Engelbert Humperdinck spilte den inn i Storbritannia. Hans versjon ble utgitt på singlen Decca F.12541. Musikalsk leder var Charles Blackwell. Den nådde førsteplassen på den britiske singlelisten. Humperdincks versjon har den utmerkelsen i Storbritannia i å holde førsteplassen i seks uker i løpet av mars og april 1967 og forhindre The Beatles' single *[[Penny Lane]]*/*[[Strawberry Fields Forever]]* i å nå toppen. «Release Me» var den mestselgende singlen i Storbritannia i 1967 med et salg på over én million eksemplarer. Den har til slutt blitt én av tidenes mestselgende singler.

I countrymusikken ble «Release Me» en hit for både Jimmy Heap og Kitty Wells, begge i 1954. Selv om Price hadde hatt flere større hits på forhånd, blir «Release Me» av og til betraktet som hans gjennombrudd. Sangen har et element av 4/4-shuffle, Prices' signatursound, som ble mer tydelig i fremtidige suksesser, slik som «Crazy Arms».

Historien om hvorledes sangen nådde førsteplassen på den britiske singlelisten handler om ren tilfeldighet og om å være på rett sted til rett tid. I 1965 møtte Humperdinck – som på den tiden opptrådte under navnet Gerry Dorsey – igjen en gammel venn, Gordon Mills. Mills var suksessfull manager for Tom Jones. Han tok Dorsey med i sitt management og forandret hans navn. Han spilte inn et par nestenmisser i Storbritannia, selv om én sang, «Dommage Dommage», hadde vært suksessfull i Europa.

I begynnelsen av 1967 ble Humperdinck spurt om å være stand in for Dickie Valentine, som var syk, i TV-varietéshowet *Saturday Night at the London Palladium*. Showet var ett av showene med høyest rating i Storbritannia på den tiden. Humperdinck fremførte den seneste sangen, «Release Me» – en gammel amerikansk countryhit – i showet og nådde førsteplassen på singlelisten 2. mars 1967, lå der i seks uker og holdt The Beatles' single *Penny Lane*/*Strawberry Fields Forever* borte fra toppen i prosessen. Platen lå på listene i sammenhengende 56 uker, som var rekord.

## Andre versjoner (i utvalg)
*Eddie Miller and his Oklahomans. Utgitt på singlen 4-Star Records 1407 i 1950
*Patti Page & Rusty Draper. Utgitt på singlen Mercury 5895x45 i 1952
*Jimmy Heap & The Melody Masters with Paul Williams. Utgitt på singlen Capitol F2425 i 1953
*Ray Price. Utgitt på singlen Columbia 4-21214 i 1954
*Kitty Wells. Utgitt på singlen Decca 9-29023 i 1954
*Jerry Lee Lewis. Innspilt for Sun Records i 1958
*Little Esther Phillips. Utgitt på singlen Lenox Records NX-555 i 1962
*The Everly Brothers. Utgitt på LP-platen *The Everly Brothers Sing the Great Country Hits* (Warner Brothers WWS&nbsp;1513) i 1963
*Matt Monro. Utgitt på singlen Capitol CL&nbsp;15518 i 1967
*Johnny Adams. Utgitt på singlen SS International SS&nbsp;750 i 1968.
*Elvis Presley. Han spilte inn sangen i International Hotel, Las Vegas, 18. februar 1970. Den ble utgitt på LP-platen *On Stage – February 1970* (RCA Victor LSP&nbsp;4362) i 1970
*Charlie McCoy. Utgitt på LP-platen *The Fastest Harp in the South* (Monument KZ&nbsp;32749) i 1973.
*Bonzo Dog Doo-Dah Band. Utgitt på LP-platen *The Story of the Bonzos* (United Artists UAD&nbsp;60071/2) i 1974.
*Dolly Parton. Utgitt på LP-platen *Heartbreak Express* (RCA Victor PB-13237) i 1982
*Def Leppard (som Stumpus Maximus and Good Old Boys). Utgitt på den doble CD-platen *Hysteria (Deluxe edition)* (Bludgeon Records 984&nbsp;304-7/Mercury 984&nbsp;304-7) i 2006
*Junior Kimbrough
*George Canyon. Utgitt på CD-platen *Classic* (Universal Music 025174358) i 2007
*Jerry Lee Lewis with Gillian Welch. Utgitt på CD-platen *Mean Old Man (Deluxe version)* (Verve 06&nbsp;0252&nbsp;74909&nbsp;2&nbsp;4) i 2010

## Norske versjoner
C. C. Bøyesen og Knut T. Storbukås har skrevet norske tekster. Bøyesens norske tittel er «La meg gå». Storbukås' norske tittel er «Henne jeg elsket først».

### Innspillinger

## På TV
I 1994 ble en instrumentalversjon tilpasset som temamusikk til det britiske sketsjshowet *[[Fast Show]]*. I en sketsj fremførte komikeren Paul Whitehouse sangen som rollefiguren Kenny Valentine.

Humperdinks innspilling var med i episoden *Going to Pot* i 1970-talls sitcomen *[[The Good Life]]*.

## Listeplasseringer

## Referanser